 **REPUBLIKA HRVATSKA**

**ŠIBENSKO-KNINSKA ŽUPANIJA**

 **G R A D *Š I B E N I K***

 **Odbor za izbor i imenovanja**

 **Gradsko vijeće Grada Šibenika**

**KLASA: 024-04/23-01/02**

**URBROJ: 2182-1-05/1-23-11**

**Šibenik, 25. listopada 2023.**

Na temelju članka 10. stavka 6. Zakona o savjetima mladih („Narodne novine, broj: 41/14 i 83/23) i članka 7. Odluke o osnivanju Gradskog savjeta mladih („Službeni glasnik Grada Šibenika“ broj: 7/23 - u daljnjem tekstu : Odluka o osnivanju), Odbor za izbor i imenovanja na 12. sjednici održanoj dana 25. listopada 2023. g., utvrđuje

**I Z V J E Š Ć E**

**o provjeri formalnih uvjeta prijavljenih kandidata za**

**Savjet mladih Grada Šibenika**

**I.**

Temeljem članka 6. Zakona o savjetima mladih („Narodne novine, broj 41/14 i 83/23) Gradsko vijeće Grada Šibenika donijelo je Odluku o osnivanju Gradskog savjeta mladih („Službeni glasnik Grada Šibenika“, broj 7/23.) kao savjetodavnog tijela Grada Šibenika, koje promiče i zagovara prava, potrebe i interese mladih u cilju njihovog sudjelovanja u odlučivanju o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih grada Šibenika.

Sukladno odredbama članka 5. Odluke o osnivanju, Gradsko vijeće Grada Šibenika objavilo je 26. rujna 2023. Javni poziv za isticanje kandidature za izbor članova Savjeta mladih Grada Šibenika na službenim mrežnim stranicama Grada Šibenika na oglasnoj ploči. Rok za podnošenje kandidature bio je dvadeset dana od dana objave odnosno zaključno do 16. listopada 2023.g.

**II.**

**Način izbora članova Savjeta**

Članove Savjeta bira Gradsko vijeće Grada Šibenika na temelju pisanih i obrazloženih kandidatura. Novoizabranim članovima mandat počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Šibenika sukladno odredbama zakona kojim se uređuje lokalna i područna (regionalna) samouprava.

 Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 20 mladih).

 Kandidati za članove savjeta mladih i njihovi zamjenici moraju biti u dobi od navršenih petnaest (15) do navršenih trideset (30) godina sa prebivalištem ili boravištem na području Grada Šibenika.

Prijedlozi ovlaštenih predlagatelja obavezno sadrže:

* naziv i sjedište ovlaštenog predlagatelja,
* podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),
* obrazloženje prijedloga.

 Prijedlog kandidata koji je nepravovremen, nepotpun ili nepravilno sastavljen neće se razmatrati.

.

**III.**

Sukladno članku 7. Odluke o osnivanju Odbor za izbor i imenovanje Gradskog vijeća Grada Šibenika na svojoj 12. sjednici **održanoj dana 25. listopada 2023. godine** obavio je provjeru formalnih uvjeta prijavljenih kandidata te utvrdio slijedeće:

**1.** Na javni poziv za isticanje kandidature za izbor članova Savjeta mladih Grada Šibenika kandidaturu su podnijeli slijedeći ovlašteni predlagatelji:

 **1.** **Gimnazija Antuna Vrančića** dana 13. listopada 2023. godine**,**

 **2. Šibenska udruga mladih Š.U.M.** dana 16. listopada 2023. godine,

 **3. Udruga mladih „Mladi u EU“** dana 16. listopada 2023. godine**,**

 **4. Hrvatsko-makedonska tangenta** dana 19. listopada 2023. godine.

**2.** Kandidature su potpune i dostavljene pravovremeno od ovlaštenih predlagatelja te sadrže:

* **naziv i sjedište ovlaštenog predlagatelja,**
* **podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta), OIB,**
* **obrazloženje prijedloga**

 **3**. Važeće kandidature:

* **Gimnazija Antuna Vrančića,** **predložila je kandidaturu za jednog člana**

**Savjeta mladih Grada Šibenika kako slijedi**:

1. Mia Jakelić iz Šibenika, Ražinska 22, rođena 19. svibnja 2006.; OIB:13880436782.
* **Šibenska udruga mladih Š.U.M., predložila je kandidaturu za jednog člana**

**Savjeta mladih Grada Šibenika kako slijedi:**

 1**.** Tara Šolić iz Bilica, Stubalj 201, ( s prijavljenim boravištem na Brodarici, Zlarinska 1) rođena 29. siječnja 2005.,OIB: 57260395209.

 - **Udruga mladih „Mladi u EU“ predložila je kandidaturu za jednog člana Savjeta mladih Grada Šibenika kako slijedi**:

1. Anđela Mrčela iz Šibenika, Ulica 8. udarne dalmatinske brigade 42, rođena 15. ožujka 1996. OIB: 63979823328.
* **Hrvatsko-makedonska tangenta,** **predložila je kandidaturu za jednog člana**

**Savjeta mladih Grada Šibenika kako slijedi**:

* Leon Cinotti Georgievski iz Šibenika, Trg pučkih kapetana, rođen 11. siječnja 2001.; OIB: 46289198115

**IV**.

Odbor za izbor i imenovanje Gradskog vijeća Grada Šibenika utvrdio je:

-da je kandidatura za člana Savjeta mladih Grada Šibenika Gimnazije Antuna Vrančića pravovaljana,

- da je kandidatura za člana Savjeta mladih Grada Šibenika Šibenske udruge mladih Š.U.M. pravovaljana,

- da je kandidatura za član Savjeta mladih Grada Šibenika Udruge mladi u EU pravovaljana.

- da je kandidatura za člana Savjeta mladih Grada Šibenika Hrvatsko-makedonske tangente pravovaljana

**- da svi kandidati imaju prebivalište/boravište na području Grada Šibenika,**

 **- da svi kandidati imaju od navršenih petnaest godina do navršenih trideset godina života.**

**Napominje se da sukladno članku 12. stavak 3. Zakona o savjetima** mladih, član Savjeta mladih Grada Šibenika koji za vrijeme trajanja mandata navrši trideset godina nastavlja s radom u Savjetu mladih Grada Šibenika do isteka mandata na koji je izabran.

 **Člankom 8. Odluke o osnivanju** **Savjeta mladih Grada Šibenika** propisano je da se popis važećih kandidatura utvrđuje na način da se ime i prezime kandidata na listi navodi prema redoslijedu zaprimljenih prijedloga.

Sukladno naprijed navedenom utvrđuje se popis važećih kandidatura za članove Savjeta mladih Grada Šibenika kako slijedi:

* **Gimnazija Antuna Vrančića**
1. Mia Jakelić iz Šibenika, 19. svibnja 2006.; OIB:13880436782.
* :
1. **Šibenska udruga mladih Š.U.M.,**
* Tara Šolić , 29. siječnja 2005.,OIB: 57260395209.
1. - **Udruga mladih „Mladi u EU“** :

 Anđela Mrčela, 15. ožujka 1996. OIB: 63979823328.

1. **Hrvatsko-makedonska tangenta**

Leon Cinotti Georgievski,11. siječnja 2001.; OIB: 46289198115

Sukladno naprijed navedenom i **članku 8. stavka 2. Odluke o osnivanju** koji propisuje da lista kandidata sadrži naznaku predlagatelja, ime i prezime kandidata i datum i godinu rođenja, Odbor za izbor i imenovanje utvrđuje popis važećih kandidatura.

 **Napominje se, kako je sukladno članku 3. Odluke o osnivanju Savjeta mladih Grada Šibenika** određeno da Savjet Grada Šibenika ima 7 članova uključujući predsjednika i zamjenika predsjednika, uvidom u podnesene kandidature zaključuje se da na javni poziv nije pristigao propisan broj kandidatura , te se javni poziv za isticanje kandidatura ponavlja.

Novi termin Ponovljenog javnog poziva za isticanje kandidatura za izbor članova Savjeta mladih Grada Šibenika je 26. listopada 2023. godine.

Temeljem članka **11. stavka 1. Zakona o savjetima mladih** ovo Izvješće o provjeri formalnih uvjeta prijavljenih kandidata za Savjet mladih Grada Šibenika sa popisom važećih kandidatura dostavlja se Gradskom vijeću Grada Šibenika i bit će objavljeni na službenim mrežnim stranicama Grada Šibenika.

 PREDSJEDNIK

 Mirko Čeko v. r.